28123. NOVES TECNOLOGIES DE LA INFORMACIÓ I LA COMUNICACIÓ I DRET DEL TREBALL

	- Curs: 2002-2003
- Àrea de coneixement: Dret del Treball i de la Seguretat Social
- Contingut: Com no podia ser d’una altra manera, l’evolució tecnològica en la comunicació i en la informació que els últims anys ha arribat als àmbits més diversos ha irromput amb força també al sector de l’activitat empresarial i de les relacions laborals, de manera que la incidència de les noves tecnologies de la informació i la comunicació (d’ara endavant TIC) és avui tan significativa com en les primeres etapes de la revolució industrial ho va ser la introducció de la màquina de vapor en el procés productiu. El naixement d’empreses virtuals o la facilitat amb què s’organitza la cooperació en xarxa d’unitats disperses i separades de vegades per milers de quilòmetres i per cultures corporatives diferents, està destruint una civilització que tenia, en la fàbrica i les organitzacions que s’hi articulaven, l’expressió més fefaent d’on es manejaven recursos i com s’assignaven responsabilitats per a l’ocupació òptima. Aquestes mutacions generen, tanmateix, problemes nous que posen en qüestió la validesa de les solucions jurídiques conformades en contemplació d’una realitat empresarial cada dia més superada. Són moltes les implicacions juridicolaborals de la utilització de les TIC en les empreses: processos de descentralització productiva i out-sourcing, noves perspectives per a la formació, nous sistemes retributius, reordenació del temps de treball, mobilitat funcional dels treballadors més gran, nous problemes per a la seguretat i salut en el treball, règim protector de les dades del treballador, drets de propietat intel·lectual o relacions laborals transnacionals, entre d’altres. I l’objecte d’aquesta assignatura que s’imparteix és precisament posar de manifest alguns dels dubtes que, des de la perspectiva jurídica, plantegen les relacions laborals en la societat de la informació, detectant els problemes i entreveient possibles solucions.

1. - INTRODUCCIÓ

2. - NOVES FORMES D’ORGANITZACIÓ LABORAL: EL TELETREBALL

2.1. Definició
2.2. Els avantatges i inconvenients del teletreball
	2.3. Els problemes de qualificació
	2.4. La voluntarietat del teletreball
2.5.	 Organització del temps de treball
2.6.	 Els sistemes de remuneració, indemnitzacions i bestretes
2.7.	 La seguretat i salut del teletreballador
2.8.	 El teletreball transfronterer
2.9.	 Aspectes col·lectius

3. - EL CONTROL TECNOLÒGIC DE LA PRESTACIÓ DE TREBALL

	3.1. Faltes laborals i noves tecnologies
3.2.	 Noves possibilitats de control
3.3.	 Poder directiu i facultats de control
3.4.	 Límits a les facultats de control
3.5.	 El control mitjançant mecanismes audiovisuals
3.6.	 El control de les trucades
3.7.	 El control informàtic
3.8.	 El control genètic

4. - EL TRACTAMENT AUTOMATITZAT DE LES DADES DE CARÀCTER PERSONAL EN L’ÀMBIT LABORAL

4.1. La Llei orgànica 15/1999, de 13 de desembre, de protecció de les dades de caràcter personal (Consideració general sobre la normativa relativa a la protecció de dades)
	4.2. Els fitxers de l’empresa
	4.3. Les dades que poden ser registrades
	4.4. Les dades especialment protegides
	4.5. La transmissió de dades a tercers
	4.6. Els drets de defensa: accés, rectificació i cancel·lació
	4.7. El flux internacional de dades
	4.8. El paper de la negociació col·lectiva. Els codis tipus

5. - IMPLICACIONS COL·LECTIVES DE LES NOVES TECNOLOGIES DE LA INFORMACIÓ I COMUNICACIÓ

	5.1. Drets sindicals en línia
	5.2. Negociació col·lectiva i noves tecnologies
	5.3. Els codis de conducta

6. - VICISSITUDS DE LA RELACIÓ LABORAL UNIDES A LA INTRODUCCIÓ DE LES NOVES TECNOLOGIES A L’EMPRESA

6.1. Deure de bona fe i introducció de noves tecnologies a l’empresa: deure de no-concurrència deslleial, deure de secret, deure de diligència. Altres possibles pactes: pacte de permanència i pacte de no-competència postcontractual
6.2. Extinció del contracte de treball per causes tècniques: acomiadament objectiu per amortització de lloc de treball i acomiadament col·lectiu
6.3. Acomiadament objectiu per falta d’adaptació a les modificacions tècniques del seu lloc de treball

7. - LA PROPIETAT INTEL·LECTUAL DELS PROGRAMES D’ORDINADOR

	7.1. El dret d’autor clàssic: drets d’autor, drets d’explotació i règim de transmissió de l’art. 51 de la Llei de propietat intel·lectual
	7.2. L’atribució de la propietat del programa creat pel treballador

8. - SALUT I NOVES TECNOLOGIES

	8.1. - Les noves patologies emergents: el treball davant de la videoterminal	8.2. - El RD 488/1997, de 14 d’abril, sobre disposicions mínimes de seguretat
i salut relatives al treball amb equips que inclouen pantalles de visualització
8.3. - Les obligacions de l’empresari
8.4. - Els temps màxims d’exposició
8.5. - L’obligatorietat dels controls mèdics
8.6. - La interconnexió ordinador/persona

9. - SISTEMES ELECTRÒNICS DE TRANSMISSIÓ DE DADES I ADMINISTRACIÓ LABORAL

9.1. - Sistema de remissió electrònica de dades
9.2. - Sistemes de comunicació interns: remissió electrònica de nòmines, dimissions, acomiadaments